ตลาดหุ้นเอเชียลดลงเช้านี้ วิตก “ทรัมป์” ขู่เก็บภาษีนำเข้าสินค้าจีน 5 แสนล้านดอลลาร์
ตลาดหุ้นเอเชียลดลงเช้านี้ วิตก “ทรัมป์” ขู่เก็บภาษีนำเข้าสินค้าจีน 5 แสนล้านดอลลาร์
23 ก.ค. 2561

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวลดลงเช้าวันนี้ (23 ก.ค. 61) หลังประธานาธิบดีโดนัลด์ ทรัมป์ ขู่เก็บภาษีสินค้านำเข้าจากจีนวงเงินสูงถึง 5 แสนล้านดอลลาร์ หากมีความจำเป็น
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,480.33 จุด ลดลง 217.55 จุด, -0.96%
ดัชนี SSE Composite ตลาดหุ้นจีนเปิดวันนี้ที่ 2,815.20 จุด ลดลง 14.07 จุด, -0.50%
ดัชนี HSI ตลาดหุ้นฮ่องกงเปิดวันนี้ที่ 28,298.61 จุด เพิ่มขึ้น 74.13 จุด, +0.26%
ดัชนี TAIEX ตลาดหุ้นไต้หวันเปิดวันนี้ที่ 10,929.46 จุด ลดลง 2.65 จุด, -0.02%
ดัชนี KOSPI ตลาดหุ้นเกาหลีใต้เปิดวันนี้ที่ 2,289.61 จุด เพิ่มขึ้น 0.42 จุด, +0.02%
ดัชนี FTSE STI ตลาดหุ้นสิงคโปร์เปิดวันนี้ที่ 3,294.52 จุด ลดลง 3.31 จุด, -0.10%
ดัชนี FBMKLCI ตลาดหุ้นมาเลเซียเปิดวันนี้ที่ 1,753.14 จุด ลดลง 1.53 จุด, -0.09%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,388.50 จุด ลดลง 11.11 จุด, -0.15%
ทั้งนี้ ประธานาธิบดี โดนัลด์ ทรัมป์ ให้สัมภาษณ์ต่อสำนักข่าว CNBC เมื่อวันศุกร์ว่า “ผมพร้อมที่จะเรียกเก็บภาษีศุลกากรต่อสินค้านำเข้าจากจีนในวงเงินสูงถึง 5 แสนล้านดอลลาร์ ผมไม่ได้ทำสิ่งนี้เพราะเล่นการเมือง แต่ผมกำลังทำสิ่งที่ถูกต้องสำหรับประเทศของเรา เราได้ถูกจีนเอาเปรียบมานานแล้ว ผมไม่ต้องการทำให้พวกเขากลัว และผมชอบท่านประธานาธิบดีสี จิ้นผิงจริงๆ แต่เราก็ได้รับการปฏิบัติอย่างไม่เป็นธรรม” โดนัลด์ ทรัมป์ กล่าว
โดยวงเงิน 5 แสนล้านดอลลาร์ดังกล่าวเทียบเท่ากับวงเงินสินค้าจีนที่นำเข้าสหรัฐฯ ในปีที่แล้ว ซึ่งมีมูลค่า 5.055 แสนล้านดอลลาร์ ขณะที่สหรัฐส่งออกสินค้าไปยังจีนคิดเป็นมูลค่าเพียง 1.299 แสนล้านดอลลาร์ ซึ่งก่อนหน้านี้ สหรัฐได้เรียกเก็บภาษีนำเข้าจากจีนในวงเงินเพียง 3.4 หมื่นล้านดอลลาร์